Държавен вестник, бр. 56, 2011 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  56
Член 5
Привилегиите и имунитетите, предвидени 
в това споразумение, се предоставят с цел до­
брото функциониране на Представителството. 
Международният комитет или Генералният 
директор на ОІЕ може в определени случаи 
изрично да снеме имунитета на Представи­
телството. Представителството ще сътрудничи 
на службите на българското правителство, за 
да се улеснят правораздавателните органи, 
за да се гарантира спазването на правилата 
за вътрешния ред и за да се предотвратят 
зло­употребите с предвидените в това спора­
зумение имунитети и облекчения. 
Член 6
Имуществото на Регионалното представи­
телство на ОІЕ за Източна Европа, което е 
предназначено за извършването на неговата 
официална дейност, не може да бъде предмет 
на запориране, конфискуване, изземване или 
експроприация или на каквато и да е друга 
форма на административна или съдебна 
принуда.
Разпоредбите, предвидени в предходния 
параграф, не се прилагат в случаите, в които 
е необходимо временното предприемане на 
мерки от такова естество с цел предотвра­
тяването на злополуки, в които са замесени 
моторни превозни средства, принадлежащи 
или използвани за сметка на Представител­
ството, или с цел извършване на действия по 
разследване на такива злополуки.
Член 7
Архивите на Регионалното представител­
ство на ОІЕ за Източна Европа или в най-общ 
смисъл всички официални документи, които 
принадлежат или са в притежание на Пред­
ставителството под независимо каква форма 
са неприкосновени, независимо от тяхното 
местонахождение. 
Член 8 
Неприкосновеността на официалната корес­
понденция на Регионалното представителство 
на ОІЕ за Източна Европа е гарантирана.
Член 9
Без да бъде ограничавано от какъвто и да 
е контрол, нормативна уредба или финансов 
мораториум, Регионалното представителство 
на ОІЕ за Източна Европа може:
а) да получава или да притежава финансо­
ви средства и валути от всякакво естество и 
да притежава банкови сметки в независимо 
коя парична единица съобразно условията на 
местните банки;
б) да пренася/прехвърля свободно тези 
финансови средства и валути на българска 
територия, от България към други страни и 
обратно;
 в) по сметките на Регионалното пред­
ставителство в Република България могат 
да бъдат превеждани единствено средства, 
предназначени за дължимите компенсации и 
обезщетения на наетия български персонал, 
обезщетенията за осигуряване, средствата от 
възстановените данъци и всички други ком­
пенсации, предвидени от закона. 
В упражняването на правата, които са му 
предоставени по силата на този член, Регио­
налното представителство на ОІЕ за Източна 
Европа ще взема предвид всички възражения, 
отправени му от страна на правителството 
на Република България. 
Член 10
Регионалното представителство на ОІЕ за 
Източна Европа, неговите авоари, доходи и 
друго имущество са освободени от всякакви 
преки и косвени данъци. Това освобождава­
не от данъци не се отнася за евентуалните 
търговски дейности на Представителството. 
Член 11
Служителите на Регионалното предста­
вителство на OIE за Източна Европа ще се 
ползват с функционален имунитет и ще бъдат 
освободени от всички данъци върху изплате­
ните от ОІЕ заплати и допълнителни средства 
за компенсации и добавки.
Член 12
Освен привилегиите и имунитетите, пред­
видени в чл. 12, Регионалният представител, 
отговарящ за представителството по отно­
шение на неговия статут, както и по отно­
шение статута на неговия/та съпруг/съпруга 
и неговите непълнолетни деца се ползва от 
привилегиите, имунитетите и облекченията, 
които се предоставят на дипломатическите 
представители съобразно международното 
право. 
Основната резиденция на Регионалния 
представител се освобождава от данък върху 
недвижимите имоти, в случай че той не е 
гражданин на Република България.
Правителството на Република България 
не е длъжно да предоставя на собствените си 
граждани, както и на постоянно пребиваващи­
те в България привилегиите и имунитетите, 
отбелязани в чл. 11 и 12.
Член 13
Разпоредбите, предвидени в тази спогод­
ба, не влияят по никакъв начин на правото 
на правителството на Република България 
да предприема мерките, които счита за не­
обходими, за опазването на сигурността и 
вътрешния ред на България.